ปฏิเสธสินเชื่อบุคคลพุ่งรับเกณฑ์ใหม่ธปท.คุมเข้ม
กรุงศรีเผยยอดอนุมัติ สินเชื่อบุคคลเหลือ 39% หลังเกณฑ์ ธปท. มีผล 1 ก.ย.เล็งทุ่มเฟิร์สช้อยส์เจาะผ่านมือถือ ดอกเบี้ย 0% นาน 35 เดือน
15 ก.ย. 2560

กรุงศรีเผยยอดอนุมัติ สินเชื่อบุคคลเหลือ 39% หลังเกณฑ์ ธปท. มีผล 1 ก.ย.เล็งทุ่มเฟิร์สช้อยส์เจาะผ่านมือถือ ดอกเบี้ย 0% นาน 35 เดือนน.ส.ณญาณี เผือกขำ กรรมการผู้จัดการ บริษัท อยุธยา แคปปิตอล เซอร์วิสเซส ผู้ให้บริการสินเชื่อส่วนบุคคลและสินเชื่อผ่อนชำระกรุงศรีเฟิร์สช้อยส์ เปิดเผยว่า อัตราการอนุมัติสินเชื่อ บุคคลในเดือน ก.ย. ลดลงเหลือ 39% จากเดือน ส.ค. อยู่ที่ 43% ซึ่งเป็นผล มาจากการปรับหลักเกณฑ์กำกับดูแล สินเชื่อที่ไม่มีหลักประกัน โดยเฉพาะเกณฑ์ที่กำหนดให้เป็นลูกค้าสินเชื่อบุคคลไม่เกิน 3 บริษัท ทำให้ผู้ที่เป็นลูกค้าต้องถูกปฏิเสธไป ประกอบกับปรับแผนการคัดกรองความเสี่ยงลูกค้า ลูกค้าเกรด D ที่มีภาระหนี้สูงจะถูกปฏิเสธเช่นกันทั้งนี้ ประเมินว่ามาตรการของ ธปท.จะส่งผลให้มีลูกค้าใหม่ลดลง 5% ซึ่งรอดูสถานการณ์ 2-3 เดือน ว่าจะกระทบกับฐานลูกค้าใหม่และการขยายสินเชื่อหรือไม่น.ส.ณญาณี กล่าวว่า ตั้งเป้าขยายฐานลูกค้าใหม่ปีนี้อีก 3 แสนบัญชี ซึ่ง 8 เดือนแรกทำได้แล้ว 2.16 แสนบัญชี โดยคาดว่าฐานลูกค้าจะมากกว่า 2 ล้านบัญชี แบ่งเป็นบัตรเครดิต 50% และบัตรเฟิร์สช้อยส์ 50% ส่วนยอดคงค้าง 8 เดือนแรกอยู่ที่ 4.68 หมื่นล้านบาท เติบโต 9.8% สิ้นปีคาดว่ายอดคงค้างจะปิดที่ 4.8 หมื่นล้านบาท เติบโต 9% เป็นการปล่อย สินเชื่อใหม่ 6.9 หมื่นล้านบาท และยังคงให้กู้กับลูกค้ารายได้ขั้นต่ำ 1 หมื่นบาทสำหรับการใช้จ่ายบัตรเฟิร์สช้อยส์เป็นการกดเงินสด 70% และผ่อนชำระ 30% ส่วนการผ่อนชำระมีการเติบโตจาก 20% เป็น 30% ภายใน 5 ปี โดยในช่วง 2 เดือนสุดท้ายจะมุ่งเน้นกลุ่มผ่อนชำระ สินค้า จัดแคมเปญดอกเบี้ย 0% นานขึ้น จาก 20-24 เดือน เป็น 35 เดือน